
Raport 
asupra

Propunerii  legislative pentru modificarea alin.(1) al art.41 din Legea nr.102/2014 privind  cimitirele, crematoriile şi serviciile funerare
             În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină a fost sesizată spre dezbatere, în fond, cu propunerea legislativă pentru modificarea alin.(1) al art.41 din Legea nr.102/2014 privind  cimitirele, trimisă cu adresa  Pl-x 245 din 16 martie 2015, şi înregistrată cu nr. 4c-11/405 din 17 martie 2015.
Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.
Senatul a respins iniţiativa legislativă în şedinţa din 11 martie 2015, în calitate de primă Cameră sesizată.
           Consiliul Legislativ a avizat negativ propunerea legislativă conform avizului nr. 1185 din 21 octombrie 2014.

      
Iniţiativa legislativă supusă dezbaterii are ca obiect de reglementare modificarea alin.(1) al art.41 din Legea nr.102/2014 privind cimitirele, crematoriile şi serviciile funerare, în sensul modificării termenului de intrare în vigoare a legii. 
 În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat iniţiativa legislativă în şedinţa din 5 mai 2015.
La dezbaterile acestei iniţiative legislative au participat 22 deputaţi din numărul total de 25 de membri.
               În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se propună plenului Camerei Deputaţilor, respingerea propunerii legislative pentru modificarea alin.(1) al art.41 din Legea nr.102/2014 privind  cimitirele, crematoriile şi serviciile funerare,  întrucât Legea nr. 102/2014 a intrat în vigoare la 90 de zile de la data publicării în Monitorul Oficial, respective la data de 9 octombrie 2014, astfel încât intervenţia legislativă prin care se propune intrarea în vigoare a Legii nr. 102/2014 la data de 1 octombrie 2015 este fără obiect.          
            În raport cu obiectul şi conţinutul său, propunerea legislativă face parte din categoria legilor ordinare. 
                PREŞEDINTE,                                                                             SECRETAR,                                                    
        Liviu-Bogdan CIUCĂ 
                                                       Sorin Constantin STRAGEA         
Sef Serviciu,
Ciprian Bucur
Consilier, 
Roxana Zegrean

